கேள்வி: லூசி குரியன் - மஹெரின் துவக்கம் குறித்து விரிவாக சொல்லுங்கள்.
பதில்: இந்த நிகழ்ச்சியால் இவர், முற்றிலும் மன்மொடிந்து போனார். இத்தகைய பெண்களுக்காக உதவுவதற்காக மகாராட்டிரம் புனேவில் 1997இல் "மஹெர்" என்ற அரசு சாரா அமைப்பு நிறுவப்பட்டது. யாரிடமிருந்தும் ஆதரவைப் பெற முடியாததால், அதனை இவர் தனியே தொடங்க வேண்டியிருந்தது. பின்னர், நண்பரான திருத்தந்தை பிரான்சிஸ் டிசா என்பவர், இவருக்கு ஆலோசனையுடன் உதவியும் செய்தார். இது கிறிஸ்தவமல்லாத ஒரு அமைப்பைத் தொடங்க சில நன்கொடையாளர்களைக் கண்டுபிடிக்கவும் உதவியது. மஹெர் 100% மதச்சார்பற்ற நிறுவனமாகும். வன்முறை, பட்டினி அல்லது புறக்கணிப்பு ஆகியவற்றால் பாதிக்கப்பட்ட பெண்களுக்கு மஹெர் பாதுகாப்பான அடைக்கலமாகவும் மறுவாழ்வும் அளிக்கிறது.
கேள்வி: லூசி குரியன் - விருதுகளும் கௌரவங்களும் பற்றி விளக்கவும்.
பதில்: இவரது சேவைகளை அங்கீகரிக்கும் விதமாக, அப்போதைய இந்தியக் குடியரசுத் தலைவர் பிரணப் முகர்ஜி சகோதரி லூசி குரியனுக்கு நாரி சக்தி விருது (பெண்கள் அதிகாரமளித்தல்) 2016 மார்ச் 8 அன்று புது தில்லி வழங்கினார். சமூக சேவையில் சிறந்து விளங்குவதற்கான டி.சி.சி.ஏ.ஏ விருது 2010, உலகளாவிய மகளிர் தலைமைத்துவ விருது 2011, பால் ஹாரிஸ் சக கூட்டளார், ஆண்டின் சிறந்த வனிதா (இதழ்) விருது ஆகியவையும் இவரது விருதுகள் பட்டியலில் அடங்கும். இவரும் இவரது அமைப்பும் இந்திய தொலைக்காட்சியில் ஆமிர் கான் தொகுத்து வழங்கிய பிரபல நிகழ்ச்சியான சத்யமேவ ஜெயதே (தொலைக்காட்சித் தொடர்) என்ற நிகச்சியில் இடம் பெற்றனர். மேலும், வத்திக்கான் வானொலியிலும் பல முறை இடம்பெற்றுள்ளார். 2015 ஆம் ஆண்டில், கிளிண்டன் குளோபல் முன்முயற்சியில் கலந்து கொள்ள இவர் அழைக்கப்பட்டார். மே 2017 இல், மஹெருக்கு ஐக்கிய நாடுகள் பொருளாதார மற்றும் சமூக சபை ஒரு "சிறப்பு ஆலோசனை அந்தஸ்து " வழங்கியது. படிமம்:Sr_Lucy_with_Pope_512_Hi_Res.jpgடன் லூசி]] சகோதரி லூசி திருத்தந்தை பிரான்சிசு, இந்தியப் பிரதமர் நரேந்திர மோதி, முன்னாள் அமெரிக்க அதிபர் பில் கிளின்டன் ஆகியோரை வெவ்வேறு சந்தித்துள்ளார்.